शरीर जल गया; ICU में एडमिट, स्टीम पाइप फटने से 18 घायल हुए थे
Odisha Dhenkanal Tata Steel Plant Gas Leak Case - Follow Odisha Gas Leak Accident Latest News, Headlines And Updates On Dainik Bhaskar. ओडिशा के ढेंकनाल स्थित टाटा स्टील प्लांट में मंगलवार को स्टीम पाइप फटने से 18 लोग झुलस गए थे। घायलों को अस्पताल में एडमिट कराया गया। जहां दो की हालत अभी तक गंभीर बनी हुई है।
ओडिशा के ढेंकनाल स्थित टाटा स्टील प्लांट में मंगलवार को स्टीम पाइप फटने से 18 लोग झुलस गए थे। घायलों को अस्पताल में एडमिट कराया गया। जहां दो की हालत अभी तक गंभीर बनी हुई है।
टाटा स्टील ने बुधवार को एक बयान जारी करते हुए कहा, स्टीम रिसाव में घायल 18 लोगों में से दो ICU में एडमिट हैं। टाटा स्टील की मेडिकल टीम उनकी निगरानी कर रही है। बाकी लोगों की स्थिति ठीक है।
हादसे से जुड़ी दो तस्वीर...
पाइप का वॉल्व खुला, गर्म भाप निकली
यह हादसा मंगलवार दोपहर 1 बजे हुआ था। प्लांट में रखरखाव का काम चल रहा था। स्टीम पाइप में एक वाल्व लगाया गया था। अचानक वाल्व खुल गया और गर्म भाप निकली। हादसे में 18 मजदूर घायल हो गए।
टाटा स्टील ने बयान जारी कर हर संभव मदद का आश्चासन दिया
हादसे के तुरंत बाद टाटा स्टील ने एक बयान जारी किया था। बयान में कहा गया- ढेंकनाल में टाटा स्टील मेरामंडली वर्क्स में भाप के निकलने के कारण BFPP2 पावर प्लांट में दुर्घटना की खबर है। इससे कुछ कर्मचारी प्रभावित हुए हैं।
हम घटना से प्रभावित कर्मचारियों के परिवार से संपर्क करने की कोशिश कर रहे हैं, जिससे उनकी मदद की जा सके। कर्मचारियों की सेफ्टी हमारी प्रायोरिटी है। हम ग्राउंड से जुड़े अधिकारियों के साथ मिलकर दुर्घटना के कारणों का पता लगाने की कोशिश कर रहे हैं।
अब पढ़िए टाटा स्टील कंपनी के हादसे से जुड़े दो बयान...
मेरामंडली भारत के सबसे बड़े फ्लैट स्टील प्रोडक्शन प्लांट में से एक
टाटा स्टील का मेरामंडली प्लांट भारत के सबसे बड़े फ्लैट स्टील प्रोडक्शन प्लांट में से एक है, जो 5.6 MnTPA (मिलियंस टन प्रति एनम) की कैपेसिटी के साथ स्टीलमेकिंग और फिनिशिंग सुविधाओं से लैस है।
टाटा के स्टील प्लांट झारखंड के जमशेदपुर और गम्हरिया और ओडिशा के कलिंगानगर और मेरामंडली में मौजूद हैं। इनमें तीन प्रमुख प्लांट जमशेदपुर (11 MnTPA), कलिंगनगर (3 MnTPA), और मेरामंडली (5.6 MnTPA)हैं। जहां लौह अयस्कों और सोकिंग कोल से ब्लॉस्ट फर्नेस के जरिए स्टील का उत्पादन होता है।
यह खबर भी पढ़ें...
मुंबई-पुणे एक्सप्रेस-वे पर केमिकल टैंकर में आग, 4 की मौत:फ्लाईओवर के नीचे से गुजर रहे वाहन चपेट में आए
मुंबई-पुणे एक्सप्रेस वे पर मंगलवार को एक केमिकल से भरा टैंकर पलट गया, जिससे इसमें आग लग गई। हादसे में 4 लोगों की मौत हो गई, जबकि 3 घायल हैं। घटना दोपहर 12 बजे खंडाला बाईपास स्थिति एक फ्लाईओवर की है। पढ़ें पूरी खबर...